text: Et slag for dansk-tysk markedsføring
  10 februar 2011 kl. 08.11
  En konference mellem regionsformand Carl Holst og ministerpræsident Peter Harry Carstensen i Slesvig-Holsten skal styrke samarbejdet på tværs af grænsen - og det giver vækst.
  Opskriften på vækst skal findes ved at sammenligne strategier og lave en fælles markedsføringsstrategi. Det er visionen for den konference, som i dag afholdes lige syd for den dansk-tyske grænse.
  I spidsen for konferencen vil være regionsformand Carl Holst og ministerpræsident Peter Harry Carstensen i Slesvig-Holsten.
  Her vil de fremlægge deres forskellige styrker og lægge op til workshops, hvor borgmestre, erhvervsfolk og embedsmænd skal deltage.
  Samarbejdet mellem det offentlige og det private arbejdsmarked skulle gerne ende med at give et bud på, hvordan Region Syddanmark skal markedsføre sig fremover for at kunne følge med udviklingen.
  